RUPEES
జర్మనీకి భారత్‌ చెక్‌
న్యూఢిల్లీ,: ఆర్థికవృద్ధిలో భారత్‌ 2022 నాటికి అతిపెద్ద ఆర్థిక వ్యవస్థ ఉన్న జర్మనీదేశాన్ని అధిగమించగలదని అంచనాలు పెరిగాయి. అంతర్జాతీయ ద్రవ్యనిధిసంస్థ (ఐఎంఎఫ్‌) గణాంకాల ఆధారంగా ఈ అధ్యయనం జరిగినట్లు నిపు ణులు చెపుతున్నారు. అయితే ఈలోపు అనేక సవాళ్లు ఎదుర్కొనాల్సి ఉంటుందని, రానున్న కాలంలో టాప్‌ ఐదు దేశాల్లో చేరి బ్రిటన్‌ను పక్కకు నెట్టివేస్తుందన్న అంతర్జాతీయ నిపుణుల అంచనాలప్రకారం చూస్తే జిఎస్‌టి అమలుతో మరింత సాధ్యం అవుతుందని పిస్తోంది.
ఇందుకోసం ముందు పన్నులవ్యవస్థను పూర్తి స్థాయిలో ప్రక్షాళన చేయాల్సి ఉంటుంది. సమస్యాత్మక ఆస్తులపరిష్కారం, ఇతర ప్రధాన ఆర్థికవ్యవస్థలతో పోటీగా ఆర్థికవృద్ధికి సంస్కరణలు, మందగమనంగా ఉన్న ఉత్పత్తిరంగాన్ని వృద్ధిచేయడం, ఉపాధికల్పన అవకాశాలను పెంచడం, కార్పొరేట్‌ పెట్టుబడులను భారీగా ప్రోత్సహించడం వంటివి కీలకంగా అమలు చేయాల్సి ఉంటుంది. అలాగే మౌలికవనరుల కొరతను పూర్తిగా అధిగమించాలని నిపుణులు సూచిస్తు న్నారు. భారత్‌ ఆర్థికవ్యవస్థ ఇపుడిపుడే నోట్లరద్దునుంచి కోలు కుంటున్నది. చెలామణిలో ఉన్న 86శాతం కరెన్సీని రద్దుచేయడం ద్వారా ఆర్థికవ్యవస్థ పూర్తిగా స్తంభించి నట్లయింది. అలాగే జిఎస్‌టి అమలుద్వారా దేశవ్యాప్తం గా కొంతమేర తొలినాళ్లలో విఘాతం కలుగుతుంది. ఇప్పటికే ప్రభు త్వం ఏప్రిల్‌ గడువును దాటిపోయింది. ప్రస్తుతం జూలై ఒకటినుంచి అమలుచేసేవిధంగా ఖచ్చితమైనప్రణాళికతో ఉంది.
దీర్ఘకాలంలో జిఎస్‌టి ఎంతో ప్రయోజనకారిగా ఉంటుందని అయితే భారత్‌లోని బ్యాంకింగ్‌ వ్యవస్థ ఒక్కటే ఆందోళనకరంగా ఉందని నిపుణులు హెచ్చ రిస్తున్నారు. ప్రభుత్వరంగ రుణపరపతి, బ్యాంకింగ్‌రంగ ఆర్థికపరిపుష్టి ప్రశ్నార్ధకంగా ఉంది. ఇప్పటికే కొన్ని రేటింగ్‌ సంస్థలు భారత్‌ క్రెడిట్‌ రేటింగ్‌ను జంక్‌స్థాయికి ఇచ్చాయి. రానిబాకీలు, లేదా పునర్‌వ్యవస్థీ కరించిన రుణాలు వంటివి 16.6శాతంగా ఉన్నాయి. రానిబాకీల్లో పెరుగుదలవల్ల బ్యాంకులు వీటిని రికవరీ చేసుకునేందుకే ఎక్కువ సమయం వెచ్చిస్తున్నాయి.
దీనివల్ల రుణపరపతి వృద్ధి దిగజారింది. దీనివల్ల ప్రధాని నరేంద్రమోడీ ప్రభుత్వం ఆశించిన ఉపాధి కల్పన, పెట్టుబడుల వృద్ధికి విఘాతం కలు గుతుందని నిపుణుల అంచనా. భారత్‌లో పెట్టుబ డుల మందగమనంతోపాటు భారత్‌లోని కార్మిక ఉత్పాదకత క్షీనిస్తోంది. దీనివల్ల వృద్ధికి పరిమితులు, ఉపాధి కల్పనలో ఆంక్షలు వంటివి తలెత్తుతున్నాయి. కార్మిక ఉత్పాదకత 2010లో పదిశాతంగా ఉంటే ప్రస్తుతం 4.8శాతానికితగ్గింది.
అంతర్జాతీయ కార్మిక సంస్థ అంచనాలప్రకారంచూస్తే ప్రతి కార్మికుని స్థాయి లో ఉత్పత్తి 2017లో భారత్‌లో 3962 డాలర్లుగా ఉంటుందని అదే జర్మనీలో అయితే 83,385 డాలర్లుగా ఉంటుందని సంస్థ అంచనావేసింది. ఇప్ప టికీ ఆర్థికవృద్ధికి పుష్కల అవకాశాలున్నాయి. ఐఎం ఎఫ్‌ అంచనాలప్రకారం వివిధ దేశీలు, వివిధ ప్రాం తాలవారీగా వాటి స్థూల దేశీయోత్పత్తి గణాంకాల ఆధారంగా 2017 నుంచి 2022 నాటికి ఉన్న అంచ నాల ప్రకారం భారత్‌ 9.9శాతం వృద్ధి చెందుతుం దని అంచనా ఉంది. 2022 నాటికి జర్మనీని అధిగమిస్తుందని అంచనా. ప్రపంచంలోనే నాలుగో అతిపెద్ద ఆర్థిక వ్యవస్థ ఉన్న దేశంగా జర్మనీ ఉన్న సంగతి తెలిసిందే. అలాగే 2017 తర్వాత ప్రస్తుతం ఐదోస్థానంలో ఉన్న బ్రిటన్‌ను సైతం భారత్‌ నెట్టివేస్తుందని అంచనాలున్నాయి.